CELEX: 62010TN0221
Language: fi
Date: 2010-05-18 00:00:00
Title: Asia T-221/10: Kanne 18.5.2010 — Iberdrola v. komissio

3.7.2010   
            
            
               FI
            
            
               Euroopan unionin virallinen lehti
            
            
               C 179/55
            
         Kanne 18.5.2010 — Iberdrola v. komissio
   (Asia T-221/10)
   2010/C 179/94
   Oikeudenkäyntikieli: espanja
   
      Asianosaiset
   
   
      Kantaja: Iberdrola (Bilbao, Espanja) (edustajat: asianajajat J. Ruiz Calzado, M. Núñez Müller ja J. Domínguez Pérez)
   
      Vastaaja: Euroopan komissio
   
      Vaatimukset
   
   
               —
            
            
               kanteen kohteena olevan päätöksen 1 artiklan 1 kohta on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Esillä olevan kanteen kohteena oleva päätös on sama, joka on riitautettu asiassa T-219/10, Autogrill España vastaan komissio.
   Oikeudelliset perusteet ja pääasialliset perustelut vastaavat tuossa asiassa esitettyjä. Kantaja esittää erityisesti seuraavaa:
   
               —
            
            
               komissio on tehnyt ilmeisen arviointivirheen katsoessaan, että TRLIS:n 12 §:n 5 momentissa säädetty toimi on valtiontuki, joka ei sovellu sisämarkkinoille. Komissio ei näet ole ottanut huomioon kyseisestä toimesta aiheutuvia positiivisia vaikutuksia, ja se on jättänyt huomiotta toimen edullisen vaikutuksen perustamissopimuksen muilla artikloilla tavoiteltujen päämäärien saavuttamiselle.
            
         
               —
            
            
               komissio on loukannut luottamuksensuojan ja yhdenvertaisen kohtelun periaatteita poiketessaan välitöntä verotusta koskevassa tiedonannossa vahvistetuista suuntaviivoista ja tämän tiedonannon mukaisesti omaksutusta hallinnollisesta käytännöstä
            
         
               —
            
            
               komissio on loukannut hyvän hallinnon periaatetta, joka velvoittaa sitä tutkimaan huolellisesti, yksityiskohtaisesti ja puolueettomasti asian kannalta merkitykselliset seikat, koska se ei ole jatkanut menettelyä (niin kuin se on tehnyt yhteisön ulkopuolisten hankintojen osalta) toimen väitetyn valikoivuuden osoittamiseksi, eikä ole selvittänyt ennen menettelyn päättämistä yhteisön sisäisen kaupallisen sulautumisen käytännön esteiden täsmällistä ulottuvuutta
            
         
               —
            
            
               komissio on rikkonut velvollisuuttaan noudattaa perustamissopimuksen tavoitteita ja taata valtiontukien valvontaa koskevien sääntöjen ja perustamissopimuksen muita periaatteita ja vapauksia, kuten pääomien vapaata liikkuvuutta ja sisämarkkinoiden perustamista koskevien sääntöjen johdonmukainen soveltaminen
            
         
               —
            
            
               kanteen kohteena olevaa päätöstä ei ole riittävästi perusteltu komission arviointia toimen valikoivuudesta ja sen vaikutuksista kilpailuun ja jäsenvaltioiden väliseen kauppaan koskevien tärkeiden seikkojen osalta